Dene wong sijine kang dianggêp mitulungi marang mantri, yaiku Nayauda, jalaran sapisan: Nayauda katêmu ana ing kono, kang babar pisan ora dikira-kira. Kapindho: Nayauda wus agawe tatu marang mantri, dadi amurungake marang sêdyane mantri arêp anglakoni panggawe nistha, tur nrajang wêwalêring nagara. Kaping têlu: sawise, mantri tatu, Kriyadipa ambruk, saupama Nayauda oncat, amasthi ora bisa kacêkêl, awit mantri lan Kriyadipa amasthi ora bisa nututi, sapisan dhasar wus padha anandhang tatu, kapindho masthi palayune